section_heading: Povijest
paragraph_text: Ime duge atletske utrke izdržljivosti, maratona, potječe iz legende o Fidipidu, grčkom vojniku koji je bio poslan iz Maratona u Atenu kako bi javio atensku nevjerojatnu pobjedu. On je do Atene došao trčeći bez zaustavljanja, te je trenutak nakon što je gradu prenio vijest "Nenikekamen" ("Pobijedili smo!") pao mrtav od iscrpljenosti.<ref>enciklopedija.lzmk.hr, pristupljeno 16. prosinca 2012. Zapis o trci od Maratona do Atene se javlja po prvi put u Plutarhovom djelu Na slavi Atene iz 1. stoljeća. Plutarh tu citira izgubljeno djelo Heraklida Pontskog, smatrajući da je trkaču ime bilo ili Thersipus ili Erchius ili Eucles. Lucian iz Samosate (2. stoljeće) također nam donosi tu priču, te naziva trkača Filipidom.